Pembunuhan Zayn Rayyan

Pada Disember 2023, seorang kanak-kanak enam tahun, Zayn Rayyan bin Abdul Matiin, disahkan hilang di kawasan Damansara Damai, Selangor, Malaysia. Melalui pencarian, kanak-kanak tersebut ditemui maut di kawasan berdekatan, dan kemudiannya disahkan oleh pihak polis tempatan bahawa kanak-kanak tersebut mati dibunuh.

 Latar belakang 
Zayn Rayyan, kanak-kanak berusia enam tahun yang menghidap autisme dikhabarkan hilang pada tengah hari 5 Disember 2023, dan kali terakhir ditemui dalam pakaian seragam sekolah bermain di kawasan Apartmen Idaman, Damansara Damai di Selangor, Malaysia. Dengan ini, penguar-uaran dilakukan oleh keluarganya, dan tersebar melalui media. Pada malam 6 Disember, pihak polis tempatan bekerjasama dengan ratusan para penduduk apartmen dalam usaha cari dan menyelamat Zayn, termasuk pencarian pintu-ke-pintu dan kawasan sekitar. Zayn kemudiannya ditemui maut mengiring di kawasan anak sungai di belukar berdekatan apartmen pada malam tersebut oleh pihak penduduk.

 Siasatan 
Bedah siasat oleh pihak polis kemudiannya mengesahkan bahawa dia mati dibunuh, dipercayai mati dicekik berdasarkan tanda cedera di leher, dan mengesahkan bahawa dia memiliki tanda cedera untuk mempertahankan diri. Di samping itu, tiada tanda penderaan dikesan pada badannya. Berikutan penemuan itu, pihak polis menubuhkan pasukan khas untuk menyiasat pembunuhan itu. Mayat Zayn pula dikebumikan pada 7 Disember selepas bedah siasat dijalankan.

Kawasan mayat dijumpai dikhabarkan telah dicari beberapa kali oleh pihak pencarian sebelumnya. Dengan itu, pihak polis mengandaikan bahawa dia dibunuh di suatu tempat lain lalu dibawa ke tempat penemuan.

Siasatan kemudian diteruskan di kawasan sekitar untuk mencari bukti-bukti baharu. Penyiasatan awal menganggap hanya ada seorang suspek yang terlibat.

Pada 31 Mei 2024, jam 10:05 pagi, ibu bapa Zayn telah ditahan di Puncak Alam, dan telah direman sehingga 7 Jun untuk membantu siasatan.

Pada 3 Jun 2024, jam 1:58 tengah hari, tiga individu termasuk bekas pengasuh Zayn Rayyan telah dipanggil ke ibu pejabat polis Petaling Jaya untuk membantu siasatan.

 Rujukan 

Kategori:Disember 2023 di Malaysia
Kategori:Pembunuhan kanak-kanak di Malaysia
Kategori:Jenayah 2023 di Malaysia
Kategori:2023 di Selangor